smcproject/ml-wiki-sentences huggingface dataset:
ഈ സ്വത്തുവകകൾ സ്റ്റേറ്റ് ബാങ്ക് ഓഫ് ഇന്ത്യയുടെ പുട്ടപർത്തി ബ്രാഞ്ചിൽ നിക്ഷേപിച്ചിരുന്നു.
1967-ൽ ബാബ എഴുതിയ വിൽപത്രമനുസരിച്ച് പ്രവർത്തനമാരംഭിച്ച ട്രസ്റ്റിന്റെ പേരിലാണ് സ്വത്തുവകകൾ ബാങ്കിൽ നിക്ഷേപിച്ചത്.
ഇതനുസരിച്ച് അവ അളന്നു തിട്ടപ്പെടുത്തിയശേഷം സുരക്ഷിതമായ ഒരു സ്ഥലത്തേയ്ക്ക് മാറ്റുകയുണ്ടായി.
ജൂലൈ മാസത്തിൽ ജില്ലാ കളക്ടർ അടക്കമുള്ളവർ, മറ്റുള്ള നാല് മുറികളിൽ നിന്ന് 77 ലക്ഷം രൂപ കൂടി പിടിച്ചെടുക്കുകയുണ്ടായി.
ഇവ കൂടാതെ, ആയിരക്കണക്കിന് പട്ടുസാരികൾ, മുണ്ടുകൾ, ഷർട്ടുകൾ, 500 ജോടിയോളം വരുന്ന പാദരക്ഷകൾ, പെർഫ്യൂമും ഹെയർസ്പ്രേയും അടങ്ങുന്ന ആയിരക്കണക്കിന് കുപ്പികൾ, വാച്ചുകൾ, വിലപിടിപ്പുള്ള സ്വർണ്ണം-വെള്ളി ആഭരണങ്ങൾ, വജ്രം അടക്കമുള്ള വിലപിടിപ്പുള്ള രത്നങ്ങൾ തുടങ്ങിയവയും അന്ന് പിടിച്ചെടുക്കപ്പെടുകയുണ്ടായി.
അതേ സമയത്തുതന്നെ, ഏകദേശം 68  കിലോ തൂക്കം വരുന്ന സ്വർണ്ണനാണയങ്ങളും ആഭരണങ്ങളും, 245 കിലോ തൂക്കം വരുന്ന വെള്ളിയാഭരണങ്ങൾ, എട്ടുലക്ഷം രൂപയുടെ നോട്ടുകെട്ടുകൾ തുടങ്ങിയ സ്വത്തുവകകൾ, ബാബയുടെ ബെംഗളൂരുവിലുള്ള ആശ്രമത്തിൽ നിന്ന് പിടിച്ചെടുക്കുകയുണ്ടായി.
ഇവയെല്ലാം അദ്ദേഹത്തിന് ഭക്തർ വിവിധ കാലയളവുകളിലായി ദാനം ചെയ്തതാണെന്ന് പറയപ്പെടുന്നു.
പ്രശസ്തരായ ഭക്തർ മരണം
ജീവിതത്തിന്റെ അവസാനകാലത്ത് വാർദ്ധക്യസഹജമായ നിരവധി രോഗങ്ങൾ ബാബയെ അലട്ടി.
വിവിധ കാരണങ്ങൾ കൊണ്ട് പലതവണ അദ്ദേഹം ആശുപത്രിയിൽ പ്രവേശിപ്പിയ്ക്കപ്പെടുകയുണ്ടായി.
പ്രമേഹവും രക്താതിമർദ്ദവും ഹൃദ്രോഗവും പലതരത്തിലുള്ള വീഴ്ചകളും അവയിൽ പ്രധാനമാണ്.
2003 ജൂൺ മാസത്തിൽ, ഒരു ഇരുമ്പ് സ്റ്റൂൾ വീണതിനെത്തുടർന്ന് ഇടുപ്പെല്ല് പൊട്ടിയ ബാബ, തുടർന്നുള്ള കാലം മുഴുവൻ വീൽചെയറിൽ ഇരുന്നുകൊണ്ടാണ് ഭക്തർക്ക് ദർശനം നൽകിയിരുന്നത്.
2007 ജനുവരിയിൽ നടന്ന സത്യസായിഗംഗ പദ്ധതിയുടെ ഉദ്ഘാടനം അടക്കമുള്ള ഏതാനും ചടങ്ങുകൾ ഒഴിച്ചുനിർത്തിയാൽ പുട്ടപർത്തിയിൽ തന്നെയാണ് അദ്ദേഹം താമസിച്ചുവന്നിരുന്നത്.
2011 മാർച്ച് 28-ന് ന്യുമോണിയാബാധയെത്തുടർന്ന് ബാബയെ  താൻ നിർമ്മിച്ചതും തന്റെ പേരിലുള്ളതുമായ പുട്ടപ്പർത്തി സത്യസായി ഇൻസ്റ്റിറ്റ്യൂട്ട് ഓഫ് ഹയർ മെഡിക്കൽ സയൻസസ് ആശുപത്രിയിൽ പ്രവേശിപ്പിച്ചു.
അന്നുതന്നെ, അദ്ദേഹത്തിന്റെ ഹൃദയത്തിൽ പേസ്‌മേക്കർ ഘടിപ്പിയ്ക്കുകയും ചെയ്തു.
ആദ്യഘട്ടത്തിൽ അദ്ദേഹത്തിന്റെ ആരോഗ്യസ്ഥിതിയിൽ നേരിയ തോതിൽ പുരോഗതിയുണ്ടായെങ്കിലും പിന്നീട് രോഗം വീണ്ടും വഷളായി.
തുടർന്ന് വൃക്കകളുടെ പ്രവർത്തനത്തെയും അസുഖം ബാധിച്ചു.
വെൻറിലേറ്ററിന്റെ സഹായത്തോടെ ജീവൻ നിലനിർത്തിയിരുന്ന ബാബയ്ക്ക് ഡയാലിസിസും നടത്തിയിരുന്നു.
1963-ൽ താൻ 96 വയസ്സുവരെ ജീവിച്ചിരിക്കുമെന്ന് അവകാശപ്പെട്ട ബാബയുടെ സ്ഥിതി അതീവഗുരുതരമായതോടെ ലോകമെമ്പാടും പ്രാർത്ഥനകൾ തുടങ്ങി.
എന്നാൽ, ഒന്നും ഫലിച്ചില്ല.
ഏപ്രിൽ 24 ഞായറാഴ്ച രാവിലെ 7.30-ന് 85-ആം വയസ്സിൽ അദ്ദേഹം സമാധിയായി .
രാവിലെ 10.30-നാണ് ആശുപത്രി അധികൃതർ മരണസ്ഥിരീകരണം പുറത്തറിയിച്ചത്.
ബാബയുടെ ഭൗതികശരീരം അദ്ദേഹം ഭക്തർക്ക് ദർശനം നൽകിയിരുന്ന പ്രശാന്തിനിലയത്തിലെ സായ് കുൽവന്ത് ഹാളിൽ മൂന്നുദിവസം പൊതുദർശനത്തിന് വച്ചശേഷം ഏപ്രിൽ 27-ന് ഹാളിന്റെ ഒരു വശത്ത് പ്രത്യേകം തയ്യാറാക്കിയ കല്ലറയിൽ പൂർണ ഔദ്യോഗിക ബഹുമതികളോടെ സമാധിയിരുത്തി.
ഭക്തരും രാഷ്ട്രീയ, സാമൂഹിക, സാംസ്കാരികരംഗങ്ങളിലെ പ്രമുഖരും അദ്ദേഹത്തിന് അന്ത്യാഞ്ജലികളർപ്പിച്ചു.
സമാധിയിരുത്തൽ ചടങ്ങുകൾക്ക് കാർമ്മികത്വം വഹിക്കാൻ എല്ലാ മതങ്ങളിൽ നിന്നും പുരോഹിതന്മാരുണ്ടായിരുന്നു.
മരണത്തോടുള്ള പ്രതികരണങ്ങൾ ബാഹ്യകണ്ണികൾ Sathya Sai Baba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആത്മീയഗുരു സത്യസായി ബാബ ബാബ ഇഹലോകം വെടിഞ്ഞു അവലംബം ↑ ↑ ↑ ↑ Richard Weiss, Victoria University of Wellington – The Global Guru: Sai Baba and the Miracle of the Modern; Available Online: http://www.nzasia.org.nz/downloads/NZJAS-Dec05/7_2_2.pdf Archived 2011-07-18 at the Wayback Machine .
↑ 1 2 3 ↑ ↑ Palmer, Norris W. "Baba's World".
In: {{ cite book }} : | first2= has generic name ( help ) ↑ 1 2 ↑ Doordarshan clip ↑ Haraldsson, op. cit.
, pp. 295–301 1 2 3 Mick Brown, The Spiritual Tourist , 1998, Bloomsbury Publishing, ISBN 1-58234-034-X "In the House of God", pp. 73–74 ↑ Hislop, John S. My Baba and I 1985 published by Birth Day Publishing Company, San Diego, California ISBN 0-9600958-8-8 , "The Resurrection of Walter Cowan", pages 28–31 ↑ Brown Mick, The Spiritual Tourist , "The Miracle in North London", pp. 29–30, 1998 ISBN 158234034X ↑ Øyvind Kyrø, Steen Jensen.
Seduced by Sai Baba [ Documentary ] .
DR .
↑ UK Parliament official web site ↑ 1 2 Eamon Hardy, Tanya Datta.
Secret Swami [ Documentary ] .
↑ ↑ ↑ ↑ ↑ Aitken, Bill (27 November 2005), {{ cite web }} :  CS1 maint: bot: original URL status unknown ( link ) ↑ Brown, Mick (28 October 2000).
"Divine Downfall".
Daily Telegraph.
↑ Sathya Sai Speaks Vol.33, pg.389 ↑ Rao, Manu (26 December 2000), Sai Baba lashes out at detractors http://timesofindia.indiatimes.com/city/bangalore/sai-baba-lashes-out-at-detractors/articleshow/534425761.cms ↑ ↑ Letter from A.B. Vajpayee (the then Prime Minister of India), http://www.hindu.com/thehindu/fline/fl2810/stories/20110520281002600.htm Archived 2013-09-21 at the Wayback Machine .
↑ Official Letter, http://www.saibaba.ws/images/letter_pm_india.gif ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ Deccan Herald, Tuesday 17 June.
2011, "Huge amount of gold, silver, cash found in Sai Baba's Chamber" http://www.deccanherald.com/content/169535/huge-amount-gold-silver-cash.html .
സത്യം പറഞ്ഞാ വിശ്വസിക്കുവോ ?
2019 ജൂലൈ 12ന് പ്രദർശനത്തിനെത്തിയ ഒരു മലയാളഭാഷ ചലച്ചിത്രമാണ് ' സത്യം പറഞ്ഞാ വിശ്വാസിക്കുവോ ?
ഒരു വടക്കൻ സെൽഫി എന്ന ഹിറ്റ് ചിത്രത്തിന് ശേഷം ജി.പ്രജിത്ത് സംവിധാനം ചെയ്യുന്ന ഈ ചിത്രത്തിൽ ബിജു
മേനോനാണ് നായകൻ.
വലിയൊരു
ഇടവേളയ്ക്കു ശേഷം സംവൃത സുനിൽ അഭിനയിച്ച ചിത്രം കൂടിയാണിത്.
തൊണ്ടിമുതലും ദൃക്സാക്ഷിയും എന്ന ചിത്രത്തിന്റെ 
രചയിതാവ് സജീവ് പാഴൂറാണ് ഈ ചിത്രത്തിന്റ തിരക്കഥ തയ്യാറാക്കിയത്.
ഷാൻ റഹ്മാൻ ,വിശ്വജിത്ത് എന്നിവർ ഈ ചിത്രത്തിന്റെ സംഗീത സംവിധാനം നിർവഹിച്ചു.
ഗാനരചന സുജേഷ് ഹരി .
ഉർവശി തിയേറ്റേഴ്സാണ് ഈ ചിത്രം വിതരണം ചെയ്തത്.
താരം വേഷം 1 ബിജു മേനോൻ സുനി സംവൃത സുനിൽ ഗീത അലൻസിയർ കറുപ്പായി സുധി കോപ താമര ധർമ്മജൻ ബോൾഗാട്ടി മെമ്പർ സൈജു കുറുപ്പ് ശ്രീകാന്ത് മുരളി ഭഗത് മാനുവൽ ശ്രുതി ജയൻ ജാഫർ ഇടുക്കി രമേശൻ സുധീഷ് മാഷ് വെട്ടുകിളി പ്രകാശ് ആൻ്റണി ദിനേശ് പ്രഭാകർ പ്രസാദ് ജോണി ആന്റണി ശ്രീലക്ഷ്മി മെമ്പർ മറിയാമ്മ സുമംഗൾ സിംഹ ബംഗാളി വിജയകുമാർ പ്രഭാകരൻ ശ്രുതി ജയൻ ട്രീസ ദിനേശ് നായർ അജയൻ അരുൺ ഗീതയുടെ അനിയൻ അവലംബം പുറത്തേക്കുള്ള കണ്ണികൾ സത്യം പറഞ്ഞാ വിശ്വസിക്കുവോ ഇന്റർനെറ്റ് മൂവി ഡാറ്റാബേസിൽ
സത്യം പറയുന്ന കള്ളൻ ഇംഗ്ലീഷ് വിലാസം https://ml.wikipedia.org/wiki/Sathyam_Parayunna_Kallan
ഹബീബ് തൻവർ ഒരുക്കിയ നാടകമായ ചരൺദാസ് ചോർ ആസ്പദമാക്കി മലയാളത്തിൽ അവതരിപ്പിക്കപ്പെട്ട നാടകമാണ് സത്യം പറയുന്ന കള്ളൻ .
തിരുവനന്തപുരം അക്ഷരകല അവതരിപ്പിക്കുന്ന നാടകം രാജൻ കിഴക്കനേലയാണ് രചിച്ചിരിക്കുന്നത്.
മീനമ്പലം സന്തോഷ് സംവിധാനം ചെയ്തിരിക്കുന്ന നാടകത്തിൽ സുനിൽ പൂമഠം കള്ളന്റെ വേഷം അവതരിപ്പിക്കുന്നു.
കാവാലം നാരായണപണിക്കരാണ് ഗാനങ്ങൾ രചിച്ചിരിക്കുന്നത്.
രാജസ്ഥാനി നാടോടി വാമൊഴിക്കഥ ആസ്പദമാക്കി നാടോടി കലാകാരന്മാരെ ഉൾപ്പെടുത്തി ഹബീബ് തൻവർ സംവിധാനം ചെയ്ത നാടകം 1975-ലാണ് പ്രദർശനം ആരംഭിച്ചത്.
ഇന്ത്യയിലും വിദേശത്തുമായി ആയിരത്തിലധികം വേദികളിൽ ചരൺദാസ് ചോർ അവതരിപ്പിച്ചു.
സത്യം ശിവം സുന്ദരം (ബോളിവുഡ് ചലച്ചിത്രം)
1978-ൽ പുറത്തിറങ്ങിയ ഒരു ഇന്ത്യൻ ഹിന്ദി ഭാഷാ റൊമാന്റിക് നാടക ചിത്രമാണ് സത്യം ശിവം സുന്ദരം .
ലക്ഷ്മികാന്ത്-പ്യാരേലാൽ ആണ് ചിത്രത്തിന്റെ യഥാർത്ഥ സൗണ്ട് ട്രാക്ക് ഒരുക്കിയത്.
ശാരീരികവും ആത്മീയവുമായ പ്രണയം തമ്മിലുള്ള വ്യത്യാസങ്ങളെക്കുറിച്ചുള്ള ഒരു സാമൂഹിക നാടകമാണിത്.
1978 മാർച്ച് 24 ന് ഹോളി ദിനത്തിലാണ് സത്യം ശിവം സുന്ദരം റിലീസ് ചെയ്തത്.
ഗ്രാമത്തിലെ പുരോഹിതനായ പിതാവിനൊപ്പം രൂപ താമസിക്കുന്ന ഒരു ഗ്രാമത്തിലാണ് കഥ നടക്കുന്നത്.
കുട്ടിക്കാലത്ത്, രൂപയുടെ മുഖത്തിന്റെയും കഴുത്തിന്റെയും വലതുഭാഗം ചുട്ടുതിളക്കുന്ന എണ്ണ പാത്രത്തിൽ പൊള്ളലേറ്റിരുന്നു, അവളുടെ മുഖത്തിന്റെ ഒരു ഭാഗം വികൃതമാക്കി.
ഇനി മുതൽ, രൂപ അവളുടെ വലത് കവിൾ സാരിയുടെ മൂടുപടത്തിനടിയിൽ ഒളിപ്പിച്ചു.
ഭയാനകമായ അപകടമുണ്ടായിട്ടും, രൂപ മതവിശ്വാസിയായി തുടരുകയും സ്തുതിഗീതങ്ങളും ഭക്തിഗാനങ്ങളും പാടി ദിവസവും ഗ്രാമത്തിലെ ക്ഷേത്രത്തിൽ പോകുകയും ചെയ്യുന്നു.
ഒരു പ്രധാന അണക്കെട്ടിന്റെ പ്രവർത്തനത്തിന് മേൽനോട്ടം വഹിക്കാൻ ഗ്രാമത്തിൽ എത്തുന്ന ഒരു ഡാഷിംഗ് എഞ്ചിനീയറാണ് രാജീവ്.
വൃത്തികെട്ട എന്തിനെയും അവൻ വെറുക്കുന്നു.
അവൻ രൂപയുടെ മനോഹരമായ ആലാപനം കേൾക്കുകയും അവളെ കണ്ടുമുട്ടുകയും ചെയ്യുന്നു, പക്ഷേ അവളുടെ രൂപഭേദം വരുത്തിയ വശം കാണുന്നില്ല, അവളുമായി പ്രണയത്തിലാകുന്നു.
തുടർന്ന് അവളെ വിവാഹം കഴിക്കാൻ പിതാവിനോട് അനുവാദം ചോദിക്കുന്നു.
രാജീവിനെ വഞ്ചിക്കാൻ രൂപ ആഗ്രഹിക്കുന്നില്ല, കാരണം അവൾ അവനെ അഗാധമായി സ്നേഹിക്കുന്നു, വിവാഹാലോചന നിരസിക്കാൻ ആദ്യം അവന്റെ പിതാവിനോട് അഭ്യർത്ഥിക്കുന്നു.
എന്നാൽ ഗ്രാമത്തിൽ നിന്നുള്ള എല്ലാവരും അവളുടെ മനസ്സ് മാറ്റാൻ അഭ്യർത്ഥിക്കുന്നു, അതുവഴി രാജീവ് അവളെ യഥാർത്ഥമായി സ്നേഹിക്കുന്നുവെന്ന് അവകാശപ്പെട്ടതിനാൽ അവളുടെ വ്യവസ്ഥയിൽ അവളെ സ്വീകരിക്കാമെന്ന് കരുതി അവൾ അവനെ വിവാഹം കഴിക്കാൻ സമ്മതിച്ചു.
വിവാഹത്തിന് ശേഷം, രാജീവ് സത്യം കണ്ടെത്തുകയും താൻ വഞ്ചിക്കപ്പെട്ടുവെന്നും മറ്റൊരാളെ വിവാഹം കഴിക്കാൻ നിർബന്ധിതനായെന്നും കരുതുന്നു, ആ സമയത്ത് അയാൾ രൂപയെ നിരസിക്കുകയും അവളെ വീട്ടിൽ നിന്ന് പുറത്താക്കുകയും ചെയ്യുന്നു.
രാജീവ് വിവാഹ രാത്രിയിൽ മറ്റൊരു രൂപയെ തേടി ഗ്രാമത്തിൽ കറങ്ങുന്നു, അതേ പേരിൽ മറ്റൊരു പെൺകുട്ടി തനിക്കായി കാത്തിരിക്കുന്നു.
മറുവശത്ത്, അവരുടെ വിവാഹ രാത്രിയിൽ രാജീവ് നിരസിച്ചതിനെത്തുടർന്ന്, രൂപ ആത്മഹത്യ ചെയ്യാൻ തീരുമാനിച്ചു, എന്നാൽ താൻ പ്രണയിക്കുന്ന പെൺകുട്ടിയെ കണ്ടെത്തി, തന്റെ ഭാര്യയെയല്ലെന്ന് കരുതിയപ്പോൾ രാജീവ് രക്ഷപ്പെടുത്തി.
രക്ഷപ്പെടുത്തിയ ശേഷം, രൂപ രാത്രിയിൽ അവനെ കാണാൻ തീരുമാനിക്കുന്നു, അവളുടെ മുഖത്തിന്റെ പാടുകൾ മറയ്ക്കാൻ ഒരു മൂടുപടം ഉപയോഗിച്ച്.
ഇരുവരും ഒരേ സ്ത്രീയാണെന്നറിയാതെ ഭാര്യയെ അവഗണിച്ചും രാത്രികൾ യജമാനത്തിയെ സ്നേഹിച്ചും രാജീവ് പകലുകൾ ചെലവഴിക്കുന്നു.
അവരുടെ ഒരു രാത്രിയിൽ അവർ പ്രണയത്തിലാവുകയും രൂപ ഗർഭിണിയാവുകയും ചെയ്യുന്നു.
തന്റെ ഭാര്യ ഗർഭിണിയാണെന്നറിഞ്ഞ രാജീവ് അവളെ അവിശ്വസ്തത ആരോപിച്ച് തന്റെ "യജമാനത്തി"യും ഭാര്യയും ഒരുപോലെയാണെന്ന് വിശ്വസിക്കാൻ വിസമ്മതിക്കുന്നു.
അവൻ അവളെ പരസ്യമായി അപമാനിക്കുകയും അവളുടെ വീട്ടിലേക്ക് തിരിച്ചയക്കുകയും ചെയ്യുന്നു.
അത് കണ്ട രൂപയുടെ അച്ഛൻ വേദന കൊണ്ട് മരിക്കുന്നു.
രാജീവിന്റെ യജമാനത്തിയായി താൻ ഒരിക്കലും മടങ്ങിവരില്ലെന്ന് രൂപ പ്രതിജ്ഞ ചെയ്യുന്നു.
ഒരു കൊടുങ്കാറ്റ് ഗ്രാമത്തെ നശിപ്പിക്കുന്നു, രാജീവ് നന്നാക്കാൻ വന്ന അണക്കെട്ട് തകർത്തു.
അണക്കെട്ടിന്റെ ഷട്ടറുകൾ തുറന്നതിനാൽ ഗ്രാമം ഒഴിപ്പിക്കുകയാണ്.
വെള്ളപ്പൊക്കത്തിന്റെ ചുഴലിക്കാറ്റിൽ, താൻ എത്രമാത്രം ആഴം കുറഞ്ഞവനാണെന്ന് രാജീവ് കാണുകയും രൂപയെ മുങ്ങിമരിക്കുന്നതിൽ നിന്ന് രക്ഷിക്കുകയും ചെയ്യുന്നു.
രണ്ടുപേരും ഒരേ വ്യക്തിയാണെന്ന് അയാൾ ഇപ്പോൾ മനസ്സിലാക്കുന്നു, രൂപയോട് ക്ഷമ ചോദിക്കുന്നു, രൂപയെ ഭാര്യയായി സ്വീകരിക്കുന്നു.
അഭിനേതാക്കൾ സീനത്ത് അമൻ - രൂപ പദ്മിനി കോലാപുരി - യുവ രൂപ ശശി കപൂർ - രാജീവ് കനയ്യലാൽ - പണ്ഡിറ്റ് ശ്യാം സുന്ദർ എ.കെ. ഹംഗൽ - ബാൻസി ഹരി ശിവദാസനി - ചീഫ് എഞ്ചിനീയർ ഡേവിഡ് എബ്രഹാം ചൂൽക്കർ - ബഡേ ബാബു ലീല ചിറ്റ്നിസ് - ബാബുവിന്റെ ഭാര്യ വിശ്വ മെഹ്ര - ജൈ സിങ് ശീതൾ - ചമ്പ മോനിക - രൂപയുടെ കൂടുകാരി സുബ്രതോ മഹാപത്ര - ശാസ്ത്രി ജാവേദ് ഖാൻ - ശാസ്ത്രിയുടെ മകൻ ടൺ ടൺ - തടിച്ച സ്ത്രീ അവലംബം ↑ ↑
സത്യം എന്നതിന് പല നിർവ്വചനങ്ങളുണ്ട്.
വസ്തുക്കളുടെയോ സംഭവങ്ങളുടെയോ വസ്തുതപരമായ വിശ്വാസ്യതയെ സത്യം എന്നു വിശേഷിപ്പിക്കാം.
പ്രവൃത്തിയിലോ അനുഭവത്തിലോ ഉള്ള നിഷ്പക്ഷമായ വിശ്വാസ്യത.
അനുവർത്തിക്കുന്ന പ്രവൃത്തിയിലുള്ള അപേക്ഷികമായ ശരി.
എഴുതിയതോ, പ്രമാണങ്ങളിലോ, പറച്ചിലിലോ പരാമർശിച്ചിരിക്കുന്ന വസ്തുത യാഥാർത്ഥ്യവുമായി എത്രത്തോളം പൊരുത്തപ്പെടുന്നു എന്നുള്ളതിന്റെ മാപിനിയായും സത്യം അനുവർത്തിക്കുന്നു.
സത്യം ഗാന്ധി ദർശനത്തിൽ
ഗാന്ധിജിയുടെ വീക്ഷണത്തിൽ സത്യവും അഹിംസയും ഒരേ നാണയത്തിന്റെ രണ്ട്‌ വശങ്ങളാണ്‌.
സത്യം ലക്‌ഷ്യവും അഹിംസ ആ അതിലേക്കുള്ള മാർഗവുമാണ്‌.
അഹിംസയെന്നാൽ മറ്റൊരുവന്‌ ദോഷം ചെയ്യാതിരിക്കൽ മാത്രമല്ല തന്നോട്‌ തെറ്റു ചെയ്തവനോട്‌ ക്ഷമിക്കുവാനുള്ള സന്നദ്ധതയും കൂടിയാണ്‌.
അദ്വൈത സിദ്ധാന്തത്തിൽ
ദൈവവും സത്യമാണ്‌, ലോകവും സത്യമാണ്‌.
ഈ കാര്യകാരണ ബന്ധത്തെ അദ്വൈതം അംഗീകരിക്കുന്നില്ല.
സത്യം എന്ന വാക്കിന്‌ തത്ത്വികമായി മൂന്നു കാലങ്ങളിലും മാറാതെ നിൽക്കുന്നത്‌ എന്നു കൂടി അർത്ഥമുണ്ട്‌.
മാറ്റം എന്നത് മുമ്പത്തെ അവസ്ഥയുടെ മരണവും ഇപ്പോഴത്തെ അവസ്ഥയുടെ ജനവുമാണ്.
അതുകൊണ്ട് മാറ്റമില്ലാത്തതു മാത്രമേ ജനന മരണത്തിന്ന് അതീത്മായിരിക്കൂ.
അദ്വൈതസിദ്ധാന്ത പ്രകാരം സത്യമായത്‌ ഒന്നു മാത്രമേയുള്ളൂ.
ലോകം മിഥ്യയാണ്‌.
എന്തെന്നാൽ സൃഷ്ടി നടന്നിട്ടേയില്ല.
സത്യം മറയ്ക്കപ്പെട്ടപ്പോൾ സത്യത്തിനു മുകളിൽ കയറിൽ പാമ്പിനെയെന്നപോൽ കാണപ്പെട്ട ഒരു മിഥ്യാദർശനം മാത്രമാണ് ലോകം.
കയറിനു പകരം നാം കണ്ടതായി തോന്നിയ പാമ്പ് ഇല്ലാതെയാകാൻ കയറിനെ തിരിച്ചറിഞ്ഞാൽ മാത്രം മതിയാകും കേനോപനിഷത്തിൽ
സത്യാന്വേഷണത്തിന്‌ ശക്തമായ പ്രേരണ നൽകുന്ന ഒരു ഉപനിഷത്താണിത്.
ഇന്ദ്രിയങ്ങൾക്കും മനസ്സിനും അപ്പുറത്തുള്ള സത്യം, ആത്യന്തിക സത്യം യുക്തിസഹമായി അന്വേഷണത്തിൽക്കൂടി കണ്ടെഥ്റ്റുവാൻ സാധിക്കുമെന്ന് കേനോപനിഷത് വ്യക്തമാക്കുന്നു.
ഋഗ്വേദത്തിൽ
പലതായി കാണപ്പെടുമെങ്കിലും സത്യം ഏകമെന്ന്  ഋഗ്വേദത്തീൽ പ്രഖ്യാപിക്കുന്നു.
സത്യം (വിവക്ഷകൾ)
സത്യം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സത്യം - വസ്തുക്കളുടെയോ സംഭവങ്ങളുടെയോ വസ്തുതപരമായ വിശ്വാസ്യതയെ സത്യം എന്നു വിശേഷിപ്പിക്കാം.
സത്യം കമ്പ്യൂട്ടേഴ്സ് - ഇന്ത്യയിലെ പ്രമുഖ സോഫ്റ്റ്‌വേർ കമ്പനി സത്യം (മലയാളചലച്ചിത്രം) - വിനയന്റെ സംവിധാനത്തിൽ, പൃഥ്വിരാജ് നായകനായി പുറത്തിറങ്ങിയ മലയാള ചലച്ചിത്രം.
സൈനബ് ഔകാച്ച് ഇംഗ്ലീഷ് വിലാസം https://ml.wikipedia.org/wiki/Zineb_Oukach
ഒരു മൊറോക്കൻ ചലച്ചിത്ര നടിയും മോഡലുമാണ് സൈനെബ് ഔകാച്ച് (അറബിക്: زينب أوكاش‎; /ˈziːnɛb ˈuːkəʃ/; ജനനം ഡിസംബർ 1, 1982).
2007 ലെ ഗാവിൻ ഹൂഡ് എന്ന ചിത്രത്തിലെ ഫാത്തിമയുടെ വേഷം ലോകമെമ്പാടുമുള്ള പ്രേക്ഷകർക്ക് പരിചിതമാണ്.
ഒകാച്ച് ജനിച്ചതും വളർന്നതും മൊറോക്കോയിലെ കാസബ്ലങ്കയിലാണ് .
2004-ൽ അവർ ഫ്രാൻസിലേക്ക് താമസം മാറി.
അവിടെ തന്റെ അഭിനയ ജീവിതത്തിൽ ശ്രദ്ധ കേന്ദ്രീകരിക്കുന്നതിനായി കോഴ്‌സ് ഫ്ലോറന്റിൽ ചേരുന്നതിന് മുമ്പ് സാമ്പത്തിക ശാസ്ത്രം പഠിച്ചു.
പ്രശസ്ത മൊറോക്കൻ ചലച്ചിത്ര നിർമ്മാതാവ് അബ്ദുൽഹായ് ലറാക്കിയുടെ Parfum de Mer എന്ന ചിത്രത്തിലെ അഭിനയത്തിനും കമൽ കമലിന്റെ മൊറോക്കൻ ടെലിവിഷൻ പരമ്പരയായ Une Famille Respectable-ലെ അഭിനയത്തിനും 2007-ൽ മെറിൽ സ്ട്രീപ്പ്, ജേക്ക് ഗില്ലെൻഹാൽ, റീസ് വിതർസ്പൂൺ എന്നിവരോടൊപ്പം റെൻഡിഷൻ എന്ന ചിത്രത്തിലെ യുവ അറബ് നായികയായി അഭിനയിച്ചതിനും ഒകാച്ച് അന്താരാഷ്ട്ര പ്രശസ്തിയിലേക്ക് ഉയർന്നു.
ദി വുൾഫ് ഓഫ് വാൾസ്ട്രീറ്റിലും കൂടാതെ നിക്കലോഡിയനിൽ സംപ്രേഷണം ചെയ്ത ഏലിയൻ ഡോൺ എന്ന സയൻസ് ഫിക്ഷൻ ടെലിവിഷൻ പരമ്പരയിലും ഔക്കാച്ച് ഒരു വേഷം ചെയ്തു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Zineb Oukach Zineb Oukach Fan Club Page
Website: http://zineboukach.com/
സൈനബ് ചൗധരി
അമേരിക്കയിലെ ഒരു രാഷ്ട്രീയ-പൗരാവകാശ പ്രവർത്തകയാണ് സൈനബ് ചൗധരി .
മേരിലാൻഡിലെ കെയറിന്റെ ഡയറക്റ്ററാണ് അവർ .
മേരിലാൻഡ് സർവകലാശാലയിൽ നിന്ന് ഡോക്ടർ ഓഫ് ഫാർമസി ബിരുദം നേടിയ സൈനബ് , 2015-ൽ യു.എസ്. കമ്മീഷൻ ഓൺ സിവിൽ റൈറ്റ്സിന്റെ മേരിലാൻഡ് സ്റ്റേറ്റ് ഉപദേശക സമിതിയിൽ നിയമിക്കപ്പെട്ടിരുന്നു .
യുണൈറ്റഡ് സ്റ്റേറ്റ് ഓഫ് വുമൺസിന്റെ വൈറ്റ്‌ഹൗസ് സമ്മേളനത്തിൽ ചെയിഞ്ച് മേക്കറായി നോമിനേറ്റ് ചെയ്യപ്പെട്ടിരുന്ന സൈനബ് 2016-ലെ വുമൺ ടു വാച്ച് എന്ന ലിസ്റ്റിങ്ങിൽ ഇടം പിടിച്ചിരുന്നു .
സൈനബ് ബിൻത് ഉമർ ബിൻ കിൻദി
പതിമൂന്നാം നൂറ്റാണ്ടിൽ ലെവന്റിൽ ജീവിച്ചിരുന്ന ഒരു ഹദീഥ് പണ്ഡിതയായിരുന്നു സൈനബ് ബിൻത് ഉമർ ബിൻ കിൻദി ( അറബി : زينب بنت عمر بن كندي ‬ ) (മരണം 699 ഹിജ്‌രി / ക്രി.വ. 1300) .
മുസ്ലീം പണ്ഡിതനും ചരിത്രകാരനുമായ അൽ ദഹബിയുടെ ഗുരു എന്ന നിലയിലാണ് അവർ ഏറ്റവും ശ്രദ്ധേയയായത്.
മുഹമ്മദ് ഇബ്‌നു കവാലിജ്, ഇബ്‌നു ഹജർ അൽ അസ്ഖലാനി എന്നിവരും സൈനബിന്റെ ശിഷ്യന്മാരിൽ പ്രമുഖരായിരുന്നു.
സൈനബുൽ ഗസ്സാലി ഇംഗ്ലീഷ് വിലാസം https://ml.wikipedia.org/wiki/Zainab_al_Ghazali
ഈജിപ്ഷ്യൻ സാമൂഹിക പ്രവർത്തകയായിരുന്നു സൈനബുൽ ഗസ്സാലി .
(ജനുവരി 2,1917-ആഗസ്റ്റ് 3, 2005).
മുസ്‌ലിം ബ്രദർഹുഡ് എന്ന സംഘടനയുടെ വനിതാവിഭാഗമായ മുസ്ലിം വുമൺസ് അസോസിയേഷന്റെ സ്ഥാപകയാണിവർ .
ജയിലനുഭവങ്ങൾ എന്ന പേരിലുള്ള ഇവരുടെ ഗ്രന്ഥം പ്രസിദ്ധമാണ്.
മലയാളത്തിലടക്കം നിരവധി ഭാഷയിലേക്ക് ഇതു വിവർത്തനം ചെയ്യപ്പെട്ടിട്ടുണ്ട്.
1981 ഫെബ്രുവരിയിൽ നടന്ന ജമാഅത്തെ ഇസ്‌ലാമിയുടെ അഖിലേന്ത്യാസമ്മേളനത്തിൽ സൈനബുൽ ഗസ്സാലി സംബന്ധിച്ചിരുന്നു ജീവിതരേഖ മുൻകാലജീവിതം
അവരുടെ പിതാവ് അൽ അസ്‌ഹർ സർവകലാശാലയിൽനിന്നു വിദ്യാഭ്യാസം നേടിയ മതാധ്യാപകനും അതോടൊപ്പം ഒരു പരുത്തി വ്യാപാരിയുമായിരുന്നു .
ഉഹുദ് യുദ്ധത്തിൽ മുഹമ്മദ് നബിയോടൊപ്പം ചേർന്നു പോരാട്ടം നടത്തിയ നുസൈബ ബിന്ത് കാബ് അൽ മുസാനിയ എന്ന വനിതയെ ഉദാഹരിച്ചുകൊണ്ട് ഒരു ഇസ്ലാമിക നേതാവാകാൻ അദ്ദേഹം അവരെ നിരന്തരം പ്രോത്സാഹിപ്പിച്ചിരുന്നു.
മറ്റൊരു സമൂഹത്തിനും അനുവദിക്കാനാവാത്ത രീതിയിൽ ഇസ്ലാം സ്ത്രീകൾക്ക് കുടുംബങ്ങളിൽ അവകാശങ്ങൾ നൽകിയെന്ന് വെളിവാക്കാനായിമാത്രം കൌമാരപ്രായത്തിൽ കുറച്ചു കാലംമാത്രം അവർ ഈജിപ്ഷ്യൻ ഫെമിനിസ്റ്റ് യൂണിയനിൽ ചേർന്നു പ്രവർത്തിച്ചിരുന്നു.
പതിനെട്ടാമത്തെ വയസ്സിൽ അവർ ജമാഅത്ത് അൽ സയ്യിദത്ത് അൽ മുസ്‌ലിം (മുസ്‌ലിം വിമൻസ് അസോസിയേഷൻ) എന്ന സംഘടന രൂപീകരിക്കുകയും 1964 ൽ സർക്കാർ ഉത്തരവ് പ്രകാരം പിരിച്ചുവിടുമ്പോഴേക്കും രാജ്യത്തുടനീളമായി ഏകദേശം മൂന്ന് ദശലക്ഷം അംഗങ്ങളുണ്ടെന്ന് അവകാശപ്പെടുകയും ചെയ്തു.
ഹസ്സൻ അൽ-ബന്നയുമായുള്ള സഹകരണം
മുസ്ലീം ബ്രദർഹുഡിന്റെ സ്ഥാപകനായിരുന്ന ഹസനുൽ ബന്ന തന്റെ സംഘടനയും സൈനബുൽ ഗസ്സാലിയുടെ സംഘടനയുമായുള്ള ഒരു ലയനത്തിനു താൽപര്യം പ്രകടിപ്പിച്ചുകൊണ്ട് സൈനബുൽ ഗസ്സാലിയെ ക്ഷണിച്ചുവെങ്കിലും തന്റെ സംഘടനയുടെ സ്വയംഭരണാധികാരം നിലനിർത്തുകയെന്ന ലക്ഷ്യം മുൻനിറുത്തി ഈ ക്ഷണം അവർ സന്തോഷപൂർവ്വം നിരസിച്ചിരുന്നു.
എന്നിരുന്നാലും അന്തിമമായി അൽ ബന്നയോട് വ്യക്തിപരമായി വിശ്വസ്തയായിരിക്കുമെന്ന് അവർ സത്യം ചെയ്യുകയുമുണ്ടായി.
അവരുടെ സംഘടന മുസ്‌ലിം ബ്രദർഹുഡുമായി ഔദ്യോഗികമായി ബന്ധപ്പെട്ടിട്ടില്ല എന്ന വസ്തുത, മുസ്‌ലിം ബ്രദർഹുഡ് നിരോധിക്കപ്പെട്ടതിനുശേഷവും പ്രയോജനപ്രദമാണെന്ന് തെളിയിക്കുകയായിരുന്നു അവർ.
കാരണം സൈനബുൽ ഗസ്സാലിക്ക് അവരുടെ സാഹിത്യ സൃഷ്ടികൾ വിതരണം ചെയ്യാനും സംഘടനയുടെ യോഗങ്ങൾ അവരുടെ വീട്ടിൽ തുടരാനും ഇതുമൂലം സാധിച്ചിരുന്നു.
സൈനബ് ബിഷേവ ഇംഗ്ലീഷ് വിലാസം https://ml.wikipedia.org/wiki/Zainab_Biisheva
പ്രമുഖ ബഷ്‌കിർ കവയിത്രിയും എഴുത്തുകാരിയും നാടകകൃത്തുമായിരുന്നു സൈനബ് അബ്ദുല്ലോവ്‌ന ബിഷേവ (Zainab Abdullovna Biisheva) എന്ന സൈനബ് ബിഷേവ (Zainab Biisheva).
റഷ്യയിലെ സ്വയംഭരണപ്രദേശമായ ബഷ്‌ക്കീറിയ എന്നറിയപ്പെടുന്ന റിപ്പബ്ലിക്ക് ഓഫ് ബാഷ്‌കോർടോസ്ഥാനിലെ കുഗർചിൻസ്‌കി ജില്ലയിലെ 1908 ജനുവരി 15ന് ജനിച്ചു.
സൈനബിന്റെ അറുപതിൽ അധികം കൃതികൾ റഷ്യൻ ഭാഷകളിലും ലോക ഭാഷകളിലുമായി പ്രസിദ്ധീകരിച്ചിട്ടുണ്ട്.
1946 മുതൽ റൈറ്റേഴ്‌സ് യൂനിയനിൽ അംഗമായിരുന്നു.
1990ൽ പീപ്പിൾസ് റൈറ്റർ ഓഫ് ബാഷ്‌കോർടോസ്ഥാൻ പുരസ്‌കാരം ലഭിച്ചു.
യുവാക്കൾക്കും കുട്ടികൾക്കുമായുള്ള നിരവവധി കൃതികൾ  രചിച്ചിട്ടുണ്ട്.
ഫ്രണ്ട്ഷിപ്പ്, ലെറ്റസ് ബി ഫ്രണ്ട്‌സ് എന്നിവയടക്കം ഡസൻകണക്കിന് കവിതകളും കഥകളും എഴുതി.
ആദ്യ ഗ്രന്ഥമായ ദ ബോയ് - പാർടിസാൻ 1942 പ്രസിദ്ധീകരിച്ചു.
അവലംബം ↑ Zainab Biisheva, In Russian
സൈനബ് ബംഗുറ ഇംഗ്ലീഷ് വിലാസം https://ml.wikipedia.org/wiki/Zainab_Bangura
ഒരു സിയറ ലിയോണിയൻ രാഷ്ട്രീയക്കാരിയും സാമൂഹിക പ്രവർത്തകയുമാണ് ഹാജ സൈനബ് ഹവാ ബം ഗുറ (ജനനം: 18 ഡിസംബർ 1959).
2018 മുതൽ ഐക്യരാഷ്ട്രസഭ സെക്രട്ടറി ജനറൽ അന്റോണിയോ ഗുട്ടെർസ് നിയമിച്ച നയ്‌റോബിയിലെ (UNON) യു.എൻ. ഓഫീസ് ഡയറക്ടർ ജനറലായി അവർ സേവനമനുഷ്ഠിക്കുന്നു.
2012 മുതൽ 2017 വരെ ഐക്യരാഷ്ട്രസഭയുടെ അണ്ടർ-സെക്രട്ടറി ജനറൽ റാങ്കോടെയുള്ള സ്പെഷ്യൽ റെപ്രെസെന്റേറ്റീവ് ഓൺ സെക്ഷ്യൽ വയലൻസ് ഇൻ കോൺഫ്ലിക്റ്റ് ആയി അവർ സേവനമനുഷ്ഠിച്ചു.
2017 ൽ അവർക്ക് ശേഷം പ്രമീള പട്ടേൻ അധികാരമേറ്റു.
2007 ൽ ഓൾ പീപ്പിൾസ് കോൺഗ്രസ് (എപിസി) പാർട്ടിയുടെ പ്രസിഡന്റ് ഏണസ്റ്റ് ബായ് കൊറോമയുടെ സർക്കാരിൽ സിയറ ലിയോണിന്റെ വിദേശകാര്യ മന്ത്രിയായി ബങ്കുറ മാറി.
ഷെർലി ഗ്ബുജാമയെ പിന്തുടർന്ന് 1996 മുതൽ 1997 വരെ ആ പദവി വഹിച്ച രണ്ടാമത്തെ വനിതയായിരുന്നു അവർ.
2010 മുതൽ 2012 വരെ ആരോഗ്യ, ശുചിത്വ മന്ത്രിയായി സേവനമനുഷ്ഠിച്ചു.
ഒരു ഇമാമിന്റെ മകളായി സൈനബ് ഹവാ ബാംഗുര ജനിച്ചത് "സൈനബ് ഹവാ സെസേ" ആയി ബ്രിട്ടീഷ് സിയറ ലിയോണിലെ വടക്കൻ പ്രവിശ്യയിലെ ടൊങ്കോളി ജില്ലയിലെ യോനിബാന എന്ന ചെറിയ ഗ്രാമീണ പട്ടണത്തിലാണ്.
പരിമിതമായ ജീവിത മാർഗ്ഗങ്ങളുള്ള ഒരു കുടുംബത്തിലാണ് അവർ ജനിച്ചത്.
മഗ്ബുറകയ്ക്കടുത്തുള്ള മാത്തോറ ഗേൾസ് സെക്കൻഡറി സ്കൂൾ നൽകിയ സ്കോളർഷിപ്പിൽ അവർ സെക്കൻഡറി സ്കൂളിൽ ചേർന്നു.
അവർ പിന്നീട് തലസ്ഥാന നഗരമായ ഫ്രീടൌണിലെ ആനി വാൾഷ് ഗേൾസ് സെക്കൻഡറി സ്കൂളിൽ ചേർന്നു.
തുടർന്ന്, സിയറ ലിയോണിലെ ഫൗറ ബേ കോളേജിൽ നിന്ന് ബിരുദം നേടിയ ശേഷം ബാംഗുറ ബ്രിട്ടീഷ് യൂണിവേഴ്സിറ്റി ബിസിനസ് സ്കൂളിലും ലണ്ടനിലെ യൂണിവേഴ്സിറ്റി ഓഫ് ഇൻഷുറൻസ് മാനേജ്മെന്റിലും അഡ്വാൻസ്ഡ് ഡിപ്ലോമകൾക്കായി യുണൈറ്റഡ് കിംഗ്ഡത്തിലേക്ക് മാറി.
മുപ്പതുകളുടെ തുടക്കത്തിൽ അവർ തന്റെ രാജ്യത്തെ ഏറ്റവും വലിയ ഇൻഷുറൻസ് കമ്പനിയുടെ വൈസ് പ്രസിഡന്റായി.
ബംഗുര ടെംനെ, ക്രിയോ, ഇംഗ്ലീഷ് എന്നീ മൂന്ന് ഭാഷകൾ സംസാരിക്കുന്നു.
പൊതു ജീവിതം ആദ്യകാല ആക്ടിവിസം
എൻ‌പി‌ആർ‌സി സൈനിക ഭരണകൂടം സിയറ ലിയോൺ ഭരിച്ച പ്രയാസകരമായ കാലഘട്ടത്തിൽ ബംഗുറ ഒരു സാമൂഹിക പ്രവർത്തകയായി.
സ്വന്തം അമ്മ ഒരു കമ്പോളവനിതയാണെന്ന് അനുയായികളെ ഓർമിപ്പിച്ചുകൊണ്ട് നഗരത്തിലെ മാർക്കറ്റ് സ്ത്രീകൾക്കിടയിൽ അവബോധം വളർത്താനുള്ള ശ്രമങ്ങളിലൂടെയാണ് അവർ ആരംഭിച്ചത്.
1994-ൽ അവർ രാജ്യത്തെ ആദ്യത്തെ കക്ഷിരഹിത സ്ത്രീ അവകാശ സംഘടനയായ വുമൺ ഓർഗനൈസ്ഡ് ഫോർ എ മോറലി എൻലൈറ്റെൻഡ് നേഷൻ (W.O.M.E.N.) സ്ഥാപിച്ചു.
അടുത്ത വർഷം അവർ കാമ്പെയ്ൻ ഫോർ ഗുഡ് ഗവേണൻസ് (സിജിജി) സഹസ്ഥാപിച്ചു.
തുടർന്ന്, സിജിജിയെ തന്റെ പ്ലാറ്റ്‌ഫോമായി ഉപയോഗിച്ചുകൊണ്ട്, ദേശീയ തിരഞ്ഞെടുപ്പ് നടത്താനുള്ള പ്രചാരണം നടത്തി.
ഒടുവിൽ 1996 ൽ എൻ‌പി‌ആർ‌സിയെ അധികാരത്തിൽ നിന്ന് പുറത്താക്കുകയും ജനാധിപത്യ സർക്കാർ പുനഃസ്ഥാപിക്കുകയും ചെയ്തു.
25 വർഷത്തിനിടെ സിയറ ലിയോണിന്റെ ആദ്യ ജനാധിപത്യ തിരഞ്ഞെടുപ്പാണിത്.
സിയറ ലിയോണിയൻ മാധ്യമങ്ങളും പൊതുജനങ്ങളും ആ വിജയത്തിന് വലിയൊരു പങ്കും വഹിച്ചത് അവരുടെ പരിശ്രമങ്ങളായിരുന്നു.
സിയറ ലിയോൺസ് ആഭ്യന്തരയുദ്ധകാലത്ത് (1991-2002) റെവല്യൂഷണറി യുണൈറ്റഡ് ഫ്രണ്ട് (RUF) നടത്തിയ സിവിലിയൻ ജനതയ്‌ക്കെതിരായ അതിക്രമങ്ങൾക്കെതിരെ ബാംഗുര ശക്തമായി സംസാരിക്കുകയും ആ സംഘം പലതവണ കൊലപാതകത്തിന് ലക്ഷ്യമിടുകയും ചെയ്തിരുന്നു.
പ്രസിഡന്റ് അഹ്മദ് തേജാൻ കബ്ബായുടെ സിവിലിയൻ ഗവൺമെന്റിലെ അഴിമതിക്കെതിരെയും സർക്കാർ സൈനികർ സിവിലിയന്മാർക്ക് നേരെയുള്ള അതിക്രമങ്ങൾക്കെതിരെയും അവർ സംസാരിച്ചു.
1997 ജൂണിൽ, യുദ്ധം രാജ്യത്തെ വിഴുങ്ങിയപ്പോൾ, ബംഗുറ ഒരു മത്സ്യബന്ധന ബോട്ടിൽ അയൽരാജ്യമായ ഗിനിയയിലേക്ക് പലായനം ചെയ്തു.
അവലംബം ഉറവിടങ്ങൾ UN brief official biography Profile of Zainab Bangura BBC television interview on "Hardtalk", May 10, 2013 Letter from Zainab Bangura to Britain's Commission for Africa, ca.
2002 Keynote Speech by Zainab Bangura, Durban, South Africa, 2004 Archived 2006-10-14 at the Wayback Machine .
Profile of Zainab Bangura's Performance as Foreign Minister Article critical of Zainab Bangura and CGG Archived 2019-03-26 at the Wayback Machine .
Zainab Bangura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൈനബ് ബിൻത് അൽ കമാൽ
ദമാസ്കസിൽ നിന്നുള്ള ഒരു ഹദീഥ് പണ്ഡിതയും അധ്യാപികയുമായിരുന്നു സൈനബ് ബിൻത് അൽ കമാൽ എന്നറിയപ്പെട്ട ഉമ്മു അബ്ദുല്ലാഹ് സൈനബ് ബിൻത് അഹ്‌മദ് .
ചെറുപ്പത്തിൽ തന്നെ ഹദീഥുകളിൽ വിജ്ഞാനം തേടിത്തുടങ്ങിയ സൈനബ് നിരവധി സമകാലികരിൽ നിന്ന് വിദ്യാഭ്യാസം നേടി വന്നു.
അവരുടെ കഴിവിൽ വിശ്വാസം പുലർത്തിയ പണ്ഡിതർ തങ്ങളുടെ പിൻഗാമിയായി സൈനബിനെ കരുതി.
ഇമാം ഇബ്ൻ കഥീറിന്റെ കുറിപ്പുകളിൽ സൈനബിന്റെ മുവത്വ അധ്യാപനത്തെ പറ്റി പരാമർശിക്കുന്നുണ്ട് .
ഹിന്ദ് ഖൗരി ഇംഗ്ലീഷ് വിലാസം https://ml.wikipedia.org/wiki/Hind_Khoury
പാലസ്തീനിയൻ സാമ്പത്തിക ശാസ്ത്രജ്ഞയാണ് ഹിന്ദ് ഖൗരി ( English : Hind Khoury - അറബി : هند خوري ‬ ).
2006 മാർച്ച് മുതൽ 2010 ജൂൺ ഫ്രാൻസിൽ നടന്ന പാലസ്തീൻ ലിബറേഷൻ ഓർഗനൈസേഷന്റെ ജനറൽ കൗൺസിലിൽ പ്രതിനിധിയായിരുന്നു.
ജോർദാനിയൻ ഭരണകാലത്തെ പാലസ്തീനിലെ വെസ്റ്റ് ബാങ്കിലുള്ള ബെത്‌ലഹേമിൽ 1953 ജൂൺ 12ന് ജനിച്ചു.
ക്രിസ്ത്യൻ സന്യാസിനിമാർ നടത്തിയിരുന്ന സ്‌കൂളിൽ നിന്ന് വിദ്യാഭ്യാസം നേടി.
റാമല്ലയ്ക്കടുത്തുള്ള ബിർസെയ്റ്റ് സർവ്വകലാശാലയിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി.
ലബനീസ് ആഭ്യന്തര യുദ്ധം ആരംഭിക്കുന്നതിന് മുൻപ് ബെയ്‌റൂത്തിലെ അമേരിക്കൻ സർവ്വകലാശാലയിൽ പഠനം നടത്തി.
പിന്നീട്, ബെത്‌ലഹേമിലേക്ക് തിരിച്ചുവന്നു.
വിവാഹിതയാി.
യുനൈറ്റ്ഡ് നാഷൻസ് ഡവലപ്‌മെന്റ് പ്രോഗ്രാമിൽ ജോലിചെയ്യുന്നതിനിടെ ബോസ്റ്റൺ സർവ്വകലാശാലയുടെ ബീർഷെബ കാമ്പസിൽ നിന്ന് മാനേജ്‌മെന്റിൽ പഠനം നടത്തി.
2005 മാർച്ചിൽ, പാലസ്തീനിയൻ നാഷണൽ അഥോറിറ്റി സർക്കാരിൽ ജറുസലേം അഫേഴ്‌സ് മന്ത്രിയായിരുന്നു.
2006 ജനുവരിയിൽ  ഫ്രാൻസിലേക്കുള്ള പാലസ്റ്റീനിയൻ പ്രതിനിധിയായി .
കെയ്‌റോസ് പാലസ്റ്റീൻ എന്ന പ്രസ്ഥാനത്തിന്റെ ജനറൽ സെക്രട്ടറിയാണ്.
ഹിന്ദുസ്ഥാൻ ഫീൽഡ് ഫോഴ്സ് ഇംഗ്ലീഷ് വിലാസം https://ml.wikipedia.org/wiki/Hindustan_Field_Force Indian National Army
1942 സെപ്റ്റംബറിൽ ആദ്യത്തെ ഐ.എൻ.എയുടെ കീഴിൽ രൂപീകരിക്കപ്പെട്ട ഇന്ത്യൻ നാഷണൽ ആർമിയിലെ ആദ്യ ഓപ്പറേഷൻ റെജിമെന്റാണ് ഹിന്ദുസ്ഥാൻ ഫീൽഡ് ഫോഴ്സ് .
ജെ.കെ. ഭോൺസലിന്റെ നേതൃത്വത്തിൽ ഈ യൂണിറ്റ് സിംഗപ്പൂരിൽ രൂപീകരിക്കപ്പെട്ടു.
17-ാം ദോഗ്ര റെജിമെന്റ് , ഗർവാൾ റൈഫിൾസ് , 14-ആം പഞ്ചാബ് റെജിമെന്റ് (ഇപ്പോൾ പാകിസ്താൻ സേനയുടെ ഭാഗം) എന്നീ വിഭാഗത്തിൽ ഏകദേശം 2000 സേനകളുടെ ശക്തി ഉണ്ടായിരുന്നു.
ആദ്യ ഐഎൻഎയുടെ തകർച്ചയ്ക്കുശേഷം യൂണിറ്റ് പിരിച്ചുവിട്ടു.
സുഭാഷ് ചന്ദ്രബോസിന്റെ കീഴിൽ പുനരുദ്ധരിച്ചതിന് ശേഷം, ഹിന്ദുസ്ഥാൻ ഫീൽഡ് ഫോഴ്സിന്റെ സൈന്യം ഐ.എൻ.എ.യുടെ രണ്ടാം ഡിവിഷനിലെ കേന്ദ്രം ഒന്നാം ഇൻഫൻട്രി റെജിമെന്റ് രണ്ടാമത്തെ ഇൻഫൻട്രി റെജിമെന്റിനെ രൂപപ്പെടുത്തുന്നതിന് വേണ്ടി അഞ്ചാം ഗറില്ലാ റെജിമെന്റിന് കൈമാറ്റം ചെയ്യപ്പെട്ടു.
പിന്നീട് പ്രേം കുമാർ സഹഗലിന്റെ കീഴിൽ ഇരാവഡ്ഡി യുദ്ധവും മേയ്ക്ടില യുദ്ധവും ചെയ്തു.
അവലംബം Fay, Peter W. (1993), The Forgotten Army: India's Armed Struggle for Independence, 1942–1945.
, Ann Arbor, University of Michigan Press.
, ISBN 0-472-08342-2 .
ഹിന്ദോളം ഇംഗ്ലീഷ് വിലാസം https://ml.wikipedia.org/wiki/Hindolam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടകസംഗീതത്തിലെ 20ആം മേളകർത്താരാഗമായ നഠഭൈരവിയുടെ ജന്യരാഗമായി കണക്കാക്കപ്പെടുന്ന രാഗമാണ് ഹിന്ദോളം .
എന്നാൽ ചിലപ്പോൾ ഹനുമത്തോടിയുടെ ജന്യരാഗമായും പറയാറുണ്ട്.
ഇതൊരു ഔഡവരാഗമാണ് അതായത് അഞ്ച് സ്വരസ്ഥാനങ്ങളാണ് ആരോഹണാവരോഹണത്തിൽ കാണുന്നത്.
ഈ രാഗം ഒരു സുഘടനാരാഗമാണ്,അതായത് ആരോഹണത്തിലും അവരോഹണത്തിലും ഒരേ സ്വരസ്ഥാനങ്ങൾ തന്നെയാണ് ഉപയോഗിക്കുന്നത്.
ഘടന,ലക്ഷണം ഹിന്ദോളരാഗത്തിലെ ആരോഹണവും അവരോഹണവും ആരോഹണം സ ഗ2 മ1 ധ1 നി2 സ അവരോഹണം സ നി2 ധ1 മ1 ഗ2 സ
(ഷഡ്ജം,സാധാരണ ഗാന്ധാരം,ശുദ്ധമദ്ധ്യമം,ശുദ്ധധൈവതം,കൈശികിനിഷാദം)
ഈ രാഗം നഠഭൈരവിയുടെ ജന്യമായും അഥവാ ഹനുമത്തോടിയുടെ ജന്യമായും അഭിപ്രായപ്പെടാറുണ്ട്.
ഈ രണ്ടുരാഗങ്ങളിലേയും ഋഷഭം,പഞ്ചമം എന്നിവ ഒഴിവാക്കിയാൽ ഹിന്ദോളം ലഭിക്കുന്നു.